**ПРОЕКТ НА ПУБЛИКУВАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ГРАДИНИ И ПАРКОВЕ”, ПРИЕТ С РЕШЕНИЕ №256 , ВЗЕТО С ПРОТОКОЛ №14 ОТ 29.09.2021Г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ” НА ОБЩИНА ПЛОВДИВ**

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**I. МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ГРАДИНИ И ПАРКОВЕ”.**

**1. Причини, които налагат приемането на** **Правилник за изменение и допълнение на Правилник за устройството и дейността на ОП „Градини и паркове”.**

В община Пловдив е постъпил доклад от Директора на предприятието **–** Веселин Козарев с вх. №22 ОПР-76-(11)/23.03.2022г. на община Пловдив, с който доклад в изпълнение на разпоредбите на § 2 от Допълнителните разпоредби на Наредбата за създаване, управление и контрол върху дейността на общинските предприятия на община Пловдив по гл. VI от ЗОС е внесено обосновано предложение за промени в Правилника за устройството и дейността на ОП „Градини и паркове”. Измененията в Правилника са свързани с предоставените за управление от ОП „Градини и паркове” дълготрайни материални активи и се изразяват в актуализирането на Приложение № 2 **-** „Опис на предоставеното за управление имущество към 31.12.2021г.”, неразделна част от Правилника.

В актуализирания опис на имуществото по групи сметки към 31.12.2021г. са настъпили следните промени:

* *Придобити ДМА на обща стойност 1 043 899,08 лв.:*
* с/ка 2041 – настолни компютри – 4бр. + преносим компютър – 1бр. + монитори – 4бр., на обща стойност 4 470,00 лв.;
* с/ка 2101 – модул към програма Сафари – 1 бр., на стойност 372,00 лв.;
* с/ка 2049 – чугунен котел с монтаж – 1 бр. + жична и безжична мрежова среда – 1бр. + система за видеонаблюдение – 1 бр. + водна помпа – 4 бр. + ел. водна помпа – 1 бр. + тракторна косачка – 1 бр. + дробилна машина – 3бр. + косачна машина – 4 бр. +тракторна косачка – 2 бр. + мотоблок с шредер – 1 бр. + прехвърлена сума от Община Пловдив, на обща стойност 293 891.88 лв.
* с/ка 2060 – контейнер – 1 бр. + храсторез – 15 бр. + моторен трион – 10 бр. + телескопична кастрачка – 5 бр. + моторна ножица – 9 бр., на обща стойност 60 313,20 лв.
* с/ка 2059 – автовишка – 3 бр. + пътнически микробус – 2 бр. + товарен автомобил самосвал – 5 бр., на обща стойност 684 852,00 лв.
* *Бракувани ДМА на обща стойност 12 440,00 лв.:*
* с/ка 2049 – сцена за културни мероприятия, на стойност 12 440,00 лв.;

С оглед на изложеното, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Градини и паркове ”.

 **При изработването на проекта за приемане на Правилник за изменение и допълнение на Правилник за устройството и дейността на ОП „Градини и паркове ” са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.**

**Принцип на необходимост** – необходимо е да бъде прието ново Приложение №2 - „Опис на предоставеното за управление имущество към 31.12.2021г.” към Правилника за устройство и дейността на ОП „Градини и паркове ” с оглед актуализация на приложението.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Градини и паркове ” се обосновава с разпоредбите на чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28, ал.1 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Градини и паркове ” е в съответствие с нормативните актове от по-висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Градини и паркове” е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за изменение и допълнение на Правилник за устройството и дейността на ОП „Градини и паркове”, която е прикачена към публикувания проект.

**II. Цел на приемане на Правилник за изменение и допълнение на Правилник за устройството и дейността на ОП „Градини и паркове”.**

Целта на приемането на Правилник за изменение и допълнение на Правилника за устройството и дейността на ОП „Градини и паркове” е да се актуализира Приложение №2 **-** Опис на предоставеното за управление имущество към 31.12.2021г., неразделна част от Правилника за устройството и дейността на ОП „Градини и паркове”, с оглед коректното отразяване на управляваните от предприятието ДМА в съответствие със записите в счетоводните регистри.

**III. Финансови средства, необходими за приемане на Правилника**

Настоящият проект на Правилник за изменение и допълнение на Правилник за устройството и дейността на ОП „Градини и паркове” не е свързан с осигуряване на финансови и други средства във връзка с прилагането му. ОП „Градини и паркове” се финансира от бюджета на Община Пловдив в рамките на утвърдения бюджет за годината.

**IV. Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Градини и паркове”.

**V. Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Градини и паркове” са в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилника за устройството и дейността на ОП „Градини и паркове” е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **07.04.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилника за устройството и дейността на ОП „Градини и паркове” ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл. 79 от АПК.

**ПРОЕКТ НА РЕШЕНИЕ:**

**1.** Приема Правилник за изменение и допълнение на Правилник за устройството и дейността на ОП „Градини и паркове”, приет с Решение №256 , взето с Протокол №14 от 29.09.2021г. на Общински съвет Пловдив, както следва:

**§1.** Отменя Приложение №2 към действащия Правилник за устройството и дейността на ОП „Градини и паркове ” и приема ново Приложение №2 - „Опис на предоставеното за управление имущество към 31.12.2021г.”.

**Приложения:**

**1.** Ново **Приложение №2 -** „Опис на предоставеното за управление имущество към 31.12.2021г. ” към Правилника за устройството и дейността на ОП „Градини и паркове”, неразделна част от Правилника и от настоящото решение.

**2.** Предварителна оценка на въздействието.